**DARBŲ PIRKIMO TECHNINĖ SPECIFIKACIJA**

1. **SĄVOKOS IR SUTRUMPINIMAI**

1.1. **Užsakovas** – uždaroji akcinė bendrovė „VILNIAUS VANDENYS“.

1.2. **Rangovas** – ūkio subjektas – fizinis asmuo, privatusis ar viešasis juridinis asmuo, kita organizacija ir (ar) jų padalinys įskaitant ūkio subjektus, kurių pajėgumais remiamasi, Subrangovus, darbuotojus ir kitus teisėtais pagrindais Rangovo darbų atlikimui pasitelktus asmenis.

1.3. **Sutartis** – Sutartis, sudaroma tarp Rangovo ir Užsakovo dėl Pirkimo objekto.

1.4. **Techninė specifikacija** **arba TS** – dokumentas, kuriame apibūdintas pirkimo objektas.

1.5. **Priėmimo-perdavimo aktas arba Aktas** – perdavimo–priėmimo aktas arba lygiavertis dokumentas, pasirašomas abiejų Sutarties Šalių, kuriame detaliai nurodomi Rangovo faktiškai atlikti ir Užsakovui perduodami Darbai (ar jų dalys), atitinkantys Techninę specifikaciją.

1. **PIRKIMO OBJEKTO PAVADINIMAS IR JO KIEKIAI/APIMTYS**
   1. **Vėdinimo kaminėlių šalia Žirnių g. 17,** **šalia Liepkalnio g. 61, Vilniaus m.,** **šalia Liepkalnio g. 102A, Vilniaus m., statybos darbai** (toliau – Darbai).
   2. Pirkimo objektas nėra skaidomas į pirkimo objekto dalis.
   3. Kiekiai / apimtys: Perkamas Darbų kiekis yra konkretus.

Statybos darbai bus vykdomi pagal parengtus projektus: „Vėdinimo kaminėlio šalia Žirnių g. 17 statybos projektas“, „Vėdinimo kaminėlio šalia Žirnių g. 17, šalia Liepkalnio g. 61 statybos projektas“ ir „Vėdinimo kaminėlio šalia Liepkalnio g. 102A statybos projektas“ (žr. TS priedus Nr. 1.1., Nr.1.2., Nr. 1.3.).

* + 1. Vėdinimo kaminėlio šalia Žirnių g. 17, Vilniaus m., pagrindinių statybos darbų apimtys:
* nerūdijančio plieno vėdinimo stovas DN300 mm, L~ 9 m;
* g/b šulinys DN1000 mm, 1 vnt.
  + 1. Vėdinimo kaminėlio šalia Liepkalnio g. 61, Vilniaus m., pagrindinių statybos darbų apimtys:
* nerūdijančio plieno vėdinimo stovas DN300 mm, L~ 9 m;
* g/b šulinys DN1000, 1 vnt.
  + 1. Vėdinimo kaminėlio šalia Liepkalnio g. 102A, Vilniaus m., statybos projektas, pagrindinių statybos darbų apimtys:
* nerūdijančio plieno vėdinimo stovas DN300 mm, L~ 9 m;
* g/b šulinys DN1000 mm, 1 vnt.

2.4. Rangovas visas galimas išlaidas įskaičiuoja į Darbų įkainį (ar) kainą. Siūlomame įkainyje ir (ar) kainoje turi būti įskaičiuotos visos Rangovo išlaidos ir mokėtini mokesčiai, būtini tinkamam Sutarties įvykdymui.

2.5. Rangovas prisiima visą riziką dėl ne nuo Užsakovo priklausančių aplinkybių, dėl kurių padidės su Sutarties vykdymu susijusios Rangovo išlaidos ir Sutarties vykdymas taps sudėtingesnis (Rangovui padidės įsipareigojimų vykdymo kaina). Darbų kaina ir (ar) įkainiai jokiais atvejais nebus didinami, išskyrus Pirkimo sąlygose nustatytus kainos ir (ar) įkainių peržiūros procedūros atvejus.

2.6. Rangovas turi įsivertinti, kad atliekant Techninėje specifikacijoje nurodytus darbus galimas neesminis statybos projekto (žr. TS priedus Nr. 1.1., Nr.1.2., Nr. 1.3.) sprendinių pakeitimas - iki 5 proc. nukrypimas nuo statinio projekto bendrųjų statinio rodiklių, t. y. papildomas apmokėjimas už nurodytą pakeitimą nenumatytas.

2.7. Reikalingi atlikti statybos darbai yra nurodyti statinio statybos projekte „Vėdinimo kaminėlio šalia Žirnių g. 17 statybos projektas“, „Vėdinimo kaminėlio šalia Žirnių g. 17, šalia Liepkalnio g. 61 statybos projektas“ ir „Vėdinimo kaminėlio šalia Liepkalnio g. 102A statybos projektas“ (žr. TS priedus Nr. 1.1., Nr.1.2., Nr. 1.3.).

1. **REIKALAVIMAI PIRKIMO OBJEKTUI**

**Esamos situacijos aprašymas**

Šiuo metu iš centralizuotos nuotekų surinkimo sistemos sklinda nepageidaujamas kvapas. Vėdinimo kaminėlių nebuvimas blogina gyvenimo sąlygas , nes susidariusios dujos kaupiasi ir sklinda į aplinką sukeldamos nemalonius kvapus.

* 1. **Pirkimo objekto aprašymas**

Vykdydamas Sutartį Rangovas privalo vadovautis šios Techninės specifikacijos reikalavimais, Lietuvos Respublikos teisės aktais, reglamentuojančiais nurodytų Darbų atlikimą, UAB „Vilniaus vandenys“ patvirtintomis techninėmis specifikacijomis ir technine politika, skelbiamais <http://www.vv.lt/lt/partneriams>.

**Rangovas turės:**

3.1.1. Užsakovui įgaliojus, gauti visus reikiamus privalomuosius dokumentus, sutikimus inžinerinių statinių statybos darbams;

3.1.2. Prieš pradedant statybos darbus pateikti informaciją www.planuojustatyti.lt apie numatomą statybos pradžią ne vėliau kaip prieš 1 darbo dieną iki statybos pradžios (jei taikoma);

3.1.3. Atlikti visus darbus pagal statinio projektus ir Technines specifikacijas;

3.1.4. Visais reikiamais leidimais darbų įvykdymui rūpinasi ir savo lėšomis apmoka Rangovas;

3.1.5. Atstatyti dangas ir aplinką tinklų, statinių, įrengimų montavimo vietoje;

3.1.6. Parengti požeminių inžinerinių tinklų kontrolines geodezines nuotraukas pagal Techninių reikalavimų reglamento GKTR 2.11.03:2014 „Topografinių erdvinių objektų rinkinys ir topografinių erdvinių objektų sutartiniai ženklai“, patvirtinto Nacionalinės žemės tarnybos prie Žemės ūkio ministerijos direktorius 2000 m. birželio 19 d. įsakymu Nr. 45, tvarką;

3.1.7. Parengti statinio kadastro duomenų bylas (kadastro duomenų nustatymo metu pagal įstatymų reikalavimus parengtų planų, užpildytų kadastro formų ir kitų dokumentų apie nekilnojamąjį turtą, sukomplektuotą rinkinį), kurios turi būti pateiktos su išankstine VĮ „Registrų centras“ patikra;

3.1.8. Atlikti statybos užbaigimo procedūras, kurios nustatytos Lietuvos Respublikos teritorijų planavimo ir statybos valstybinės priežiūros įstatyme ir kituose teisės aktuose reglamentuojančiuose šių paslaugų atlikimą, pateikti visus reikiamus dokumentus per IS „Infostatyba“, statybos užbaigimo dokumento gavimui (pagal įgaliojimą). Rangovas turės apmokėti visas išlaidas (mokestį už statybos užbaigimo dokumentą, statinio (dalies) ekspertizės rangovo paslaugas deklaracijos tvirtinimui ir kt.) susijusias su statybos užbaigimo dokumento gavimu.

1. **DARBŲ VYKDYMO VIETA, TERMINAI IR TVARKA**
   1. **Darbų vykdymo vieta –** Žirnių g. 17, Liepkalnio g. 61, Liepkalnio g. 102A, Vilniaus m. sav.
   2. **Darbų vykdymo terminai:**

4.2.1. Statybos darbai turi būti užbaigti ir parengtos požeminių inžinerinių tinklų kontrolinės geodezinės nuotraukos bei statinio kadastro duomenų bylos per 4 mėn. nuo Sutarties įsigaliojimo dienos;

4.2.2. Statybos užbaigimo procedūros turi būti atliktos per 1 mėn., t. y. per 5 mėn. nuo Sutarties įsigaliojimo dienos.

4.3. **Darbų vykdymo tvarka –** Rangovas darbus pradeda vykdyti nuo Sutarties įsigaliojimo dienos.

4.3.1. Darbai bus vykdomi pagal suderintą darbų atlikimo Grafiką.

4.4. **Aktavimo tvarka:**

4.4.1. Už darbus pagal Darbų kainų žiniaraštį (TS Priedas Nr. 4) bus apmokama taip:

* Aktas gali būti teikiamas Užsakovui pilnai atlikus Darbus nurodytus darbų kainų žiniaraščio 1.1., 1.2., 2.1., 3.1.,4.1. pozicijose.

1. **DARBŲ KOKYBĖ IR TRŪKUMŲ ŠALINIMAS**
   1. Darbų trūkumais bus laikomi Darbų ir (ar) panaudotų medžiagų ar kitų dalių neatitikimai Techninės specifikacijos reikalavimams, Lietuvos Respublikos teisės aktams, statybos techniniams reglamentams, standartams, Darbų ir (ar) jų rezultatų gedimai, deformacijos, atsiradę iki garantinio laikotarpio pabaigos.
   2. Rangovas privalo garantuoti, kad Darbai bus atlikti kokybiškai, tinkamai ir laiku. Darbai atlikti nekokybiškai turi būti ištaisyti nuo Užsakovo rašytinio reikalavimo dėl trūkumų šalinimo pateikimo dienos ne vėliau kaip per 5 (penkias) darbo dienas.
2. **SUTARTIES VYKDYMO METU PATEIKIAMA DOKUMENTACIJA**

Rangovas privalės pateikti ir suderinti su Užsakovu:

6.1. Grafiką per 14 k. d. nuo Sutarties įsigaliojimo dienos (Grafikas turi būti savaičių tikslumu). Grafikas turi būti parengtas atsižvelgiant į Techninės specifikacijos reikalavimus atskirų darbų atlikimo terminams. Atskiri darbai, kurių atlikimo pradžia, pabaiga ar terminas nėra detaliai nurodyti Techninėje specifikacijoje turi būti numatyti Grafike, įvertinant Rangovo pagrįstas galimybes įvykdyti darbus Grafike numatytais terminais. Grafiko apačioje pagal darbų pozicijas turi būti pateiktos ir planuojamų atlikti ir aktuoti darbų vertės. Atlikti darbai turi sutapti su aktavimu, aktavimas Grafike turi būti planuojamas tą patį kalendorinį mėnesį, kurį yra baigiami atitinkamos žiniaraščio (TS Priedas Nr. 4) eilutės darbai. Jei Rangovas atliks darbus anksčiau nei nurodyta Grafike, aktas teikiamas Grafike numatytai sumai ne anksčiau 1 mėn. nei nurodyta Grafike;

6.2. Už Rangovo lėšas įsigytus ir užpildytus statybos darbų žurnalus, suderintą išpildomąją dokumentaciją, kadastrinių matavimų bylas su išankstine VĮ „Registrų centras“ patikra, mikrobiologinių tyrimų pažymas, atliktų darbų aktus. Taip pat Rangovas (pagal įgaliojimą) turės atlikti statinių statybos užbaigimo procedūras, pateikti visus reikiamus dokumentus per Lietuvos Respublikos statybos leidimų ir statybos valstybinės priežiūros informacinės sistemos (IS) „Infostatyba“ išorinę svetainę statybos užbaigimo dokumento gavimui ir pateikti užbaigimo dokumentą.

1. **RANGOVO IR UŽSAKOVO ĮSIPAREIGOJIMAI**

7.1. Rangovo įsipareigojimai:

7.1.1. Atlikti Darbus profesionaliai, kokybiškai ir laiku, vadovaujantis Sutartyje nustatyta tvarka, Lietuvos Respublikoje galiojančiais įstatymais ir kitais teisės aktais reglamentuojančiais Darbų atlikimą ir paslaugų suteikimą.

7.2. Užsakovo įsipareigojimai:

* + 1. Bendradarbiauti su Rangovu, teikiant reikalingą informaciją Sutarties vykdymo metu;
    2. Priimti iš Rangovo kokybiškai atliktus Darbus, atitinkančius teisės aktų ir Techninėje specifikacijoje numatytus Darbų reikalavimus, ir tinkamai bei laiku atsiskaityti su Rangovu Sutartyje numatytomis sąlygomis.

1. **PRIEDAI**

Priedas Nr. 1.1. Statybos projektas „Vėdinimo kaminėlio šalia Žirnių g. 17, Vilniaus m., statybos projektas“;

Priedas Nr. 1.2. Statybos projektas „Vėdinimo kaminėlio šalia Liepkalnio g. 61, Vilniaus m., statybos projektas“;

Priedas Nr. 1.3. Statybos projektas „Vėdinimo kaminėlio šalia Liepkalnio g. 102A, Vilniaus m., statybos projektas“;

Priedas Nr. 2. Mechanikos medžiagų, gaminių techninės specifikacijos ir jų atitikimas;

Priedas Nr. 3. Konkrečiai siūlomos mechanikos medžiagos, gaminiai ir jų gamintojai;

Priedas Nr. 4. Darbų kainų žiniaraštis.